**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľ právneho predpisu:** poslanec Národnej rady Slovenskej republiky Tomáš Valášek

**2. Názov návrhu právneho predpisu:** Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a o zmene a doplnení ďalších zákonov a ktorým sa dopĺňajú niektoré ďalšie zákony

**3. Problematika návrhu právneho predpisu:**

a) nie je upravená v práve Európskych spoločenstiev

b) nie je obsiahnutá v práve Európskej únie

c) nie je obsiahnutá v judikatúre Súdneho dvora Európskej únie

Keďže predmet návrhu zákona nie je v práve Európskej únie upravený, body 4 a 5 sa nevypĺňajú.

**DOLOŽKA**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a o zmene a doplnení ďalších zákonov a ktorým sa dopĺňajú niektoré ďalšie zákony

**A.2. Vplyvy:**

| **Vplyv** | **Pozitívne** | **Žiadne** | **Negatívne** |
| --- | --- | --- | --- |
| **1. Vplyvy na rozpočet verejnej správy** |  |  | X |
| **2. Vplyvy na podnikateľské prostredie – dochádza k zvýšeniu regulačného zaťaženia?** |  |  | X |
| **3. Sociálne vplyvy** |  |  |  |
| – vplyvy na hospodárenie obyvateľstva | X |  |  |
| – sociálnu exklúziu | X |  |  |
| – rovnosť príležitostí a rodovú rovnosť a vplyvy na zamestnanosť | X |  |  |
| **4. Vplyvy na životné prostredie** |  | X |  |
| **5. Vplyvy na informatizáciu spoločnosti** |  | X |  |
| **6. Vplyvy na služby pre občana z toho** |  |  |  |
| - vplyvy služieb verejnej správy na občana |  | X |  |
| - vplyvy na procesy služieb vo verejnej správe |  | X |  |
| **7. Vplyvy na manželstvo, rodičovstvo a rodinu** | X |  |  |

**A.3. Poznámky**

Predkladaný návrh bude mať pozitívny vplyv na hospodárenie obyvateľstva aj na rodiny, nakoľko jeho cieľom je finančná podpora mladých ľudí a riešenie ich ťažkej finančnej situácie. Príjmovou chudobou bolo na Slovensku v roku 2021[[1]](#footnote-0) ohrozených 12,3 percenta obyvateľov, čo predstavuje približne 660-tisíc osôb. Najvýraznejšie zhoršenie po roku 2021 nastalo práve vo vekovej skupine mladých ľudí od 18 do 24 rokov, ich počet sa zvýšil o 1,6 percentuálneho bodu a chudoba ohrozovala približne každého šiesteho v tejto vekovej skupine. V súčasnosti mladí ľudia nie sú za stáže finančne odmeňovaní a preto musí drvivá väčšina z nich kumulovať niekoľko aktivít alebo ich musí aj v dospelosti podporovať rodina. Neplatené stáže sú tiež faktorom prehlbovania existujúcich sociálnych a iných nerovností: kvalitnú stáž bez finančného ohodnotenia si môžu dovoliť len mladí ľudia, ktorých rodiny sú schopné finančne im pomôcť a zabezpečiť ich základné životné potreby ako bývanie, stravu a ďalšie náklady spojené so štúdiom a životom vo všeobecnosti.

**Finančné dopady:**

Návrh má negatívny vplyv na rozpočet verejnej správy z dôvodu úhrady mzdových nákladov na stážistov pracujúcich vo verejných inštitúciách. Údaje získané na základe infožiadostí naznačujú, že počet neplatených stážistov vo vybraných štátnych inštitúciách (najmä ministerstvá a NR SR) možno aktuálne odhadnúť na niekoľko desiatok. Dá sa však očakávať, že počet záujemcov o stáž by výrazne stúpol v prípade, že by stáž bola platená. Presný počet záujemcov nie je možné odhadnúť ex ante. Za predpokladu, že by sa stáže zúčastnilo 1000 študentov (čo zodpovedá zhruba 1 % študentov v dennom štúdiu na slovenských VŠ) po dobu 6 mesiacov, a priemerná odmena by sa rovnala minimálnej mzde, úhrnná cena práce by dosiahla výšku 5,7 milióna eur ročne.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné

1. Štatistický úrad SR, [EU SILC 2021 - Indikátory chudoby a sociálneho vylúčenia](https://slovak.statistics.sk/wps/portal/cf1c2237-5fbc-49b9-820e-5c861aef2088/!ut/p/z0/jZFRb8IgFIV_yx76iFwoBfqoMzGamcyYZV1fFopUa1taW6xzv364ZYk-zOyFy72ck-_cgFOc4NSqodgqVzRWVb5_S_n7SszlZELGACKawnzxMl3N1jEBBnjdl3iB023VZD9y2i0fl1uctsrtUGHzBientsdJ23TOK7y2yOrRSdcjGLGYSBLRkEtGBSHk4i_2h0M6xqlurDMfDidN1qsd6ssAeudjafT9Yl0AAn1mpkPHjdo3QwC2Gc7Xk1uWkAJCITyJxTwKwzssYy_BkSo947JBV3vuYA3q204N5wCG3rjSV76JYsiFj8QVRUzzECkwBoWx1pRLrYHltykIlYIzSpiMaejvdzdG7TELwB9VUSpdmF_w9UTnRFMaChTlmUYszmIkKRgUacmJMjkFKf_4ln9Z23L2-ly_ojSLquFp_PAFaRxHzw!!/) [↑](#footnote-ref-0)